Sivertsen søkte å dempe motsetningen mellom sosialisme og kristendom og fikk 1975 aksept for programformuleringer om parallellen mellom kristenbudskapet og Arbeiderpartiets solidaritetspolitikk. Samme år leverte et statlig utvalg under Sivertsens ledelse den overraskende flertallsanbefalingen at kirke og stat burde skilles og at alle landets trossamfunn stilles likt.